
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 645 

28 Αυγούστου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης ιδιοκτη¬ 
τών έκτασης που βρίσκεται στο Δήμο Ζεφυρίου και 
απαλλοτριώθηκε υπέρ και με δαπάνη του Ο.Σ.Κ. . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου «Ψάθας Βιλ- 
λίων» και καθορισμός των όρων δόμησης αυτού .. 2 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ 500/15188 (1) 

Ειδοποίηση για παρακατάθεση αποζημίωσης ιδιοκτητών 
έκτασης που βρίσκεται στο Δήμο Ζεφυρίου και απαλ¬ 
λοτριώθηκε υπέρ και με δαπάνη του Ο.Σ.Κ. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία 


«ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην 
Αθήνα και επί της οδού Φαβιέρου 30 ειδοποιεί ότι σύμ¬ 
φωνα με την 1099034/6232/95 (ΦΕΚ 779/Δ/95) κοινή 
απόφαση των Υπουργών Οικονομικών και Εθνικής Παι¬ 
δείας και θρησκευμάτων για αναγκαστική απαλλοτρίωση 
που κηρύχθηκε υπέρ και με δαπάνη του Ο.Σ.Κ. έκτασης 
εμβαδού 4993,00 μ 2 (και σύμφωνα με το οριστικό διά¬ 
γραμμα του Κτηματογράφου 4.999,60 μ 2 ) που βρίσκεται 
στην περιοχή Ζεφυρίου και μεταξύ των δρόμων Παπανα¬ 
στασίου και Φιλικής Εταιρείας (τμ. Ο.Τ. 214) κατέθεσε 
στο Ταμείο Παρακαταθηκών και Δανείων υπέρ των δι¬ 
καιούχων την αποζημίωση που καθορίσθηκε σύμφωνα με 
την 299/28.2.97 απόφαση Μονομ. Πρωτοδικείου Αθηνών 
και εκδόθηκε το 4284/24.8.98 γραμμάτιο σύστασης πα¬ 
ρακαταθήκης για ποσό 151.388.000 δρχ. 

Αθήνα, 20 Αυγούστου 1998 

Ο Πρόεδρος του Δ.Σ. κ.α.α. 

ΑΝΔΡ. ΛΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. Οικ. 5894/468 (2) 

Τροποποίηση του ρυμοτομικού σχεδίου «Ψάθας Βιλλίων» 
και καθορισμός των όρων δόμησης αυτού. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 9 αυτού. 

2. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το υπ’ αριθμ. 1018/71 Ν.Δ/γμα 
(ΦΕΚ 210/Α). 

3. Τις διατάξεις του άρθρου 12 του Ν. 1644/86 (ΦΕΚ 
131/86) «περί κύρωσης της διανομής των γαιών του έλους 
Ψάθας - Κινέττα - Βιλλίων». 

4. Τις διατάξεις του υπ’ αριθμ. 183/86 Π. Δ/τος (ΦΕΚ 
70/Α'). 

5. Τα υπ' αριθμ. 21301/2492/90 και 8388/703/90 έγ¬ 
γραφα της Δ/νσης Πολεοδομίας προς το Υπουργείο Οικο¬ 
νομικών. 

6 . Το υπ’ αριθμ. 77/92 έγγραφο της Κτηματικής Υπηρε¬ 
σίας της Νομαρχίας Δυτικής Αττικής. 

7. Τις διατάξεις του άρθρου 29Α του Ν. 1558/85 όπως 
συμπληρώθηκαν με το άρθρο 27 του Ν. 2081/92. 

8. Τις διατάξεις του Ν. 2218/94 (ίδρυση της Νομ/κής 
Αυτ/σης) και τις τροποποιήσεις αυτού με το Ν. 2240/95. 

9. Την 17/95 απόφαση του Νομ/κού Συμβουλίου της 
Νομ/κής Αυτ/σης, Δυτ. Αττικής (Οργανισμός εσωτερικής 
οργάνωσης και λειτουργίας των υπηρεσιών της) που δημο- 
σιεύθηκε στο ΦΕΚ 441/Α/95. 

10. Την γνωμοδότηση του ΣΧΟΠ του Νομού Δυτ. Αττι¬ 
κής με το υπ’ αριθμ. 27 πρακτικό της 26.5.96 συνεδρία¬ 
σης, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου 
«Ψάθας Βιλλίων» που εγκρίθηκε με τις διατάξεις του άρ¬ 
θρου 12του Ν. 1644/1986 μεα) Τη δημιουργία δύο οικο¬ 
δομικών τετραγώνων και την επιβολή πρασιών, β) Τη δη¬ 
μιουργία χώρου πλατείας και γ) Την έγκριση περιμετρικών 


οδών όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:500 που έχει θεωρηθεί από το Δ/ντή 
της Δ/νσης Πολεοδομίας Δυτ. Αττικής και που το συνο¬ 
πτικό του αντίτυπο θα δημοσιευθεί με αυτή την απόφαση 
στην Εφημερίδα της Κυβέρνησης. 

Άρθρο 2. 

Επιβάλλονται οι παρακάτω όροι και περιορισμοί δόμη¬ 
σης στο ρυμοτομικό σχέδιο «Ψάθας Βιλλίων». 

α) Τα οικόπεδα είναι άρτια και οικοδομήσιμα ως παρα- 
χωρήθηκαν ή όπως προέκυψαν μετά τη ρυμοτομία. 

β) Καθορίζεται χρήση γης Γ ενικής Κατοικίας εξαιρουμέ- 
νου 1) Εμπορικών καταστημάτων, 2) Γ ραφεία - Τ ράπεζες, 
ασφάλειες κοινωφελείς οργανισμοί, 3) Επαγγελματικά 
Εργαστήρια Χαμηλής όχλησης και 4) Πρατήρια βενζί¬ 
νης. 

Α. Για τα οικόπεδα με αριθμό 14 έως 29. 
α) Ποσοστό κάλυψης 40%. 
β) Συντελεστής δόμησης (Σ.Δ.) 0,70. 

Β. Γ ια τα οικόπεδα με αριθμό 31 έως 35. 
α) Ποσοστό κάλυψης 40%. 
β) Συντελεστής Δόμησης (Σ.Δ.) 0,50. 

Γ. Και για τις δύο περιπτώσεις οικοπέδων ισχύουν: 
α) Μέγιστο επιτρεπόμενο ύψος κτιρίων 7,50 μέτρα και 
επί πλέον υποχρεωτική στέγη (από κεραμίδι) 1,50 μέτρα, 
β) Σύστημα πανταχόθεν ελεύθερο, 
γ) Πλάγιες αποστάσεις: σύμφωνα με το άρθρο 9 παρα¬ 
γράφους 1 έως 4 του Γ. Οικ. 1985. 

Αρθρο 3 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού και του 
Προϋπολογισμού του Δήμου Βιλλίων. 

Άρθρο 4 

Η ισχύς της απόφασης αρχίζει από την ημερομηνία δη¬ 
μοσίευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 28 Ιουλίου 1998 
Ο Νομάρχης 

ΠΕΡΙΚΛΗΣ ΠΑΠΑΠΕΤΡΟΥ 

